Piekary: Przedoł 1977 niylegalnych kopiji ger kōmputrowych
W czasie śledztwa dugigo pōł roku szandarzi sebrali materyjŏ dowodowõ na dwa tysiōnce ôbskarżyń i przejōnli bez 130 tys. zł pijyndzy na kōnto prziszłych kŏr i grziwiyn. 22-letni miyszkaniec Piekŏr Ślōnskich je podyjzdrzany ô przedŏwanie ger we wersyji digitalnyj. Chopowi grozi do 5 lŏt heresztu. Ô jego dalszym losie uzdŏ gyricht.
Policyjōny z Wydziału do Walki z Przestympczościōm Ekōnōmicznōm Kōmyndy Miejskij Policyje w Piekarach Ślōnskich bez blisko pōł roku kludziyli postympowanie we sprawie przedŏwaniŏ ger we wersyji elektrōnicznyj. Poszkodowanŏ firma wysokość strat skirz przestympstwa porachowała na 300 tys. zł. Sebranŏ w czasie śledztwa materyjŏ dowodowŏ przizwolyła na przedstawiynie ôbskarżyń podyjzdrzanymu 22-latkowi.
Z ôbsztalowań, co je posiadajōm piekarscy szandarzi, wynikŏ, iże chop kupowoł gry w wersyjach elektrōnicznych, a niyskorzij przedŏwoł je społym z dostympym do kōnta bez aukcyje internetowe. Dziynki wnikliwości policyjōnōw zaangażyrowanych w postympowanie, jak tyż spōłprace z Wydziałym do Woju z Cyberprzestympczościōm Kōmyndy Wojewōdzkij Policyje w Katowicach, miyszkaniec Piekŏr Ślōnskich usłyszoł ôbskarżynie ô 1977 czynōw. Na kōnto prziszłych kŏr i grziwiyn zabezpieczōno było tyż bez 130 tys. zł. Ô dalszym losie chopa uzdŏ terŏz gyricht.
Zgodnie z ôrdōnkym ô prawach autōrskich i prawach pokrewnych, podyjzdrzanymu grozi nawet do 5 lŏt pozbawiyniŏ swobody.
szl_Latn szl_Latn szl_Latn szl_Latn szl_Latn